钦定古今图书集成/理学汇编/文学典/第104卷 > 周廷用
## 钦定古今图书集成/理学汇编/文学典/第104卷 > 周廷用

按《列朝诗集》：“廷用字子贤，华容人。正德辛未进士，知
宜黄县。入为御史，未一载补外为佥事，参议福建，兵
备四川，进江西按察使，请嘱不行。入觐，都御史汪𬭎
摘黜之，顾华玉曰：‘子贤才禀超融，文锋汛涌，兼能博涉强记，滋培词本。故援笔长赋，烂然成章，气倜傥豪
岸，不宜于俗。为御史，言事多触时忌。及为监司，不善’”
迁合，失权近意。有《八厓集》若干卷。华玉于子贤极相
推挹。今观其诗，粗豪奔放，往而不返，盖楚士之有才
情而不谙于格调者。